*NACRT PRIJEDLOGA PROGRAMA*

****

**REPUBLIKA HRVATSKA**

**ZADARSKA ŽUPANIJA**

**privlaka grb OPĆINA PRIVLAKA**

Ivana Pavla II 46, 23233 PRIVLAKA

KLASA:

URBROJ:

Privlaka, \_\_. \_\_\_\_\_\_\_\_\_\_ 2019. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 9a. Zakona o financiranju javnih potreba u kulturi  ("Narodne novine" broj: 27/93 i 38/09), i članka 30. Statuta Općine Privlaka Općinsko vijeće Općine Privlaka na svojoj \_\_. sjednici održanoj dana  \_\_. \_\_\_\_\_\_\_\_\_\_ 2019. godine,  donosi

**Program javnih potreba u**

**kulturi u 2019. godini**

**Članak 1.**

            Programom javnih potreba u kulturi donosi se raspored sredstava iz Proračuna Općine Privlaka u dijelu društvenih djelatnosti koji se odnosi na financiranje korisnika javnih potreba u području kulture, kulturno umjetničkog amaterizma.

**Članak 2.**

           Sredstva za program javnih potreba u području kulture u Proračunu Općine Privlaka za 2019. godinu predviđena su u ukupnom iznosu od 115.000,00 kn i to za:

- KUD Privlaka 50.000,00 kn

- Ženska klapa „Libar“ 40.000,00 kn

- Župni ured Privlaka 20.000,00 kn

- Sufinanciranje Bibliobusa 5.000,00 kn

**Članak 3.**

U cilju praćenja korištenja sredstava za javne potrebe u kulturi za 2019. godinu korisnici iz ovog Programa obvezni su Općinskom vijeću Općine Privlaka dostaviti godišnje izvješće o utrošenim sredstvima.

**Članak 4.**

Ovaj Program stupa na snagu 01. siječnja 2019. godine, a objavit će se u "Službenom glasniku Zadarske županije".

                                               OPĆINSKO VIJEĆE OPĆINE PRIVLAKA

Predsjednik:

Nikica Begonja

*OBRAZLOŽENJE:*

Donošenje programa javnih potreba u kulturi propisano je Zakonom o financiranju javnih potreba u kulturi („Narodne novine“ 47/90, 27/93 i 38/09). Programom se obuhvaćaju svi oblici poticanja i promicanja kulture, kulturne djelatnosti, poslova i manifestacija u kulturi što pridonose razvitku i unaprjeđenju svekolikog kulturnog života na području Općine Privlaka.

Najvažnija područja djelovanja u kulturi su na području kulturno-umjetničkog amaterizma, glazbene i glazbeno-scenske djelatnosti, književne i književno-nakladničke djelatnosti, te značajne manifestacije i programi u cilju promidžbe Općine Privlaka. Kulturno umjetničko društvo Privlaka njeguje tradiciju starih plesova i napjeva sa područja Općine Privlaka dok Ženska klapa „Libar“ nizom svojih uspješnih nastupa promovira Općinu Privlaka diljem Hrvatske.

Za ostvarivanje javnih potreba u kulturi osiguravaju se financijska sredstva iz Proračuna Općine Privlaka u skladu s Zakonom o financiranju javnih potreba u kulturi.